ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

αριθ. 109/98

της 1ης Δεκεμβρίου 1998

για την τροποποίηση του παραρτήματος ΙΧ (χρηματοπιστωτικές υπηρεσίες) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα ακόλουθα:

το παράρτημα ΙΧ της συμφωνίας τροποποιήθηκε από την απόφαση αριθ. 74/98, της Μεικτής Επιτροπής του ΕΟΧ της 17ης Ιουλίου 1998(1)·

πρέπει να ενσωματωθεί στη συμφωνία η οδηγία 98/32/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, που τροποποιεί, ιδίως ως προς τις ενυπόθηκες πιστώσεις, την οδηγία 89/647/ΕΟΚ του Συμβουλίου σχετικά με το συντελεστή φερεγγυότητας των πιστωτικών ιδρυμάτων(2)·

οι προσαρμογές α) και γ) της οδηγίας 89/647/ΕΟΚ του Συμβουλίου πρέπει να διαγραφούν λόγω της προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση· η προσαρμογή β) πρέπει να διαγραφεί λόγω της αντικατάστασης του άρθρου 11 παράγραφος 4 της εν λόγω οδηγίας·

ότι πρέπει να ενσωματωθούν στη συμφωνία οι προσαρμογές της οδηγίας 89/647/ΕΟΚ του Συμβουλίου που περιέχει το κεφάλαιο ΧΙ, Β, ΙΙΙ σημείο 2 του παραρτήματος Ι της πράξης περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση(3)·

η οδηγία 92/30/ΕΟΚ του Συμβουλίου, της 6ης Απριλίου 1992, σχετικά με την εποπτεία των πιστωτικών ιδρυμάτων σε ενοποιημένη βάση(4), η οποία παρεμβάλλεται στο σημείο 20 της απόφασης αριθ. 7/94 της Μεικτής Επιτροπής του ΕΟΧ, της 21ης Μαρτίου 1994(5), πρέπει επίσης να συμπεριληφθεί στον κατάλογο των πράξεων για την τροποποίηση της οδηγίας 89/647/ΕΟΚ του Συμβουλίου,

ΑΠΟΦΑΣΙΖΕΙ:

Άρθρο 1

Το κείμενο του σημείου 18 (οδηγία 89/647/ΕΟΚ του Συμβουλίου) του παραρτήματος ΙΧ της συμφωνίας, αντικαθίσταται από το ακόλουθο κείμενο:

"389 L 0647: οδηγία 89/647/ΕΟΚ του Συμβουλίου, της 18ης Δεκεμβρίου 1989, σχετικά με το συντελεστή φερεγγυότητας των πιστωτικών ιδρυμάτων (ΕΕ L 386 της 30.12.1989, σ. 14), όπως τροποποιήθηκε από τις ακόλουθες πράξεις:

- 392 L 0030: οδηγία 92/30/ΕΟΚ του Συμβουλίου, της 6ης Απριλίου 1992 (ΕΕ L 110 της 28.4.1992, σ. 52),

- 1 94 N: πράξη περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση (ΕΕ C 241 της 29.8.1994, σ. 21, όπως τροποποιήθηκε από την ΕΕ L 1 της 1.1.1995, σ. 1),

- 394 L 0007: οδηγία 94/7/ΕΚ της Επιτροπής, της 15ης Μαρτίου 1994 (ΕΕ L 89 της 6.4.1994, σ. 17),

- 395 L 0015: οδηγία 95/15/ΕΚ της Επιτροπής, της 31ης Μαΐου 1995 (ΕΕ L 125 της 8.6.1995, σ. 23),

- 395 L 0067: οδηγία 95/67/ΕΚ της Επιτροπής, της 15ης Δεκεμβρίου 1995 (ΕΕ L 314 της 28.12.1995, σ. 72),

- 396 L 0010: οδηγία 96/10/ΕΚ του Ευρωπαϊκού Κοινοβουλίου και του Συμβουλίου, της 21ης Μαρτίου 1996 (ΕΕ L 85 της 3.4.1996, σ. 17),

- 398 L 0032: οδηγία 98/32/EC του Ευρωπαϊκού Κοινοβουλίου και του Συμβουλίου, της 22ας Ιουνίου 1998 (ΕΕ L 204 της 21.7.1998, σ. 26)."

Άρθρο 2

Τα κείμενα της οδηγίας 98/32/ΕΚ και των προσαρμογών της οδηγίας 89/647/ΕΟΚ που περιέχει το κεφάλαιο ΧΙ, Β, ΙΙΙ σημείο 2 του παραρτήματος Ι της πράξης περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 2 Δεκεμβρίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 σημείο 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 1 Δεκεμβρίου 1998.

Για τη Μεικτή Επιτροπή του ΕΟΧ

Ο Πρόεδρος

N.v. LIECHTENSTEIN

(1) ΕΕ L 172 της 8.7.1999, σ. 53.

(2) ΕΕ L 204 της 21.7.1998, σ. 26.

(3) ΕΕ C 241 της 29.8.1994, σ. 21, όπως προσαρμόστηκε από την ΕΕ L 1 της 1.1.1995, σ. 1.

(4) ΕΕ L 110 της 28.4.1992, σ. 52.

(5) ΕΕ L 160 της 28.6.1994, σ. 1.